
	Emendi għal abbozz ta’ att

	Emendi tal-Parlament f’żewġ kolonni

It-tħassir huwa indikat permezz tat-tipa korsiva u grassa fil-kolonna tax-xellug. Is-sostituzzjoni hija indikata permezz tat-tipa korsiva u grassa fiż-żewġ kolonni. It-test ġdid huwa indikat permezz tat-tipa korsiva u grassa fil-kolonna tal-lemin.

L-ewwel u t-tieni linji tal-intestatura ta’ kull emenda jidentifikaw il-parti tat-test ikkonċernata fl-abbozz ta’ att inkwistjoni. Meta emenda tirrigwarda att eżistenti, li l-abbozz ta’ att ikollu l-ħsieb li jemenda, l-intestatura jkun fiha wkoll it-tielet u r-raba’ linji li jidentifikaw rispettivament l-att eżistenti u d-dispożizzjoni kkonċernata f’dak l-att. 

Emendi tal-Parlament li jieħdu l-forma ta’ test konsolidat

Il-partijiet ġodda tat-test huma indikati permezz tat-tipa korsiva u grassa. Il-partijiet imħassra tat-test huma indikati permezz tas-simbolu ▌ jew huma ingassati. Is-sostituzzjoni tintwera billi jiġi indikat permezz tat-tipa korsiva u grassa t-test il-ġdid u billi jitħassar jew jiġi ingassat it-test sostitwit. 
	Bħala eċċezzjoni, it-tibdil ta’ natura strettament teknika magħmul mis-servizzi fil-preparazzjoni tat-test finali mhuwiex indikat.

ABBOZZ TA’ RIŻOLUZZJONI LEĠIŻLATTIVA TAL-PARLAMENT EWROPEW
dwar il-proposta għal regolament tal-Parlament Ewropew u tal-Kunsill li jemenda r-Regolament (UE) 2018/1806 fir-rigward tar-reviżjoni tal-mekkaniżmu ta’ sospensjoni
(COM(2023)0642 – C9‑0392/2023 – 2023/0371(COD))
(Proċedura leġiżlattiva ordinarja: l-ewwel qari)
Il-Parlament Ewropew,
–	wara li kkunsidra l-proposta tal-Kummissjoni lill-Parlament u lill-Kunsill (COM(2023)0642),
–	wara li kkunsidra l-Artikolu 294(2) u l-Artikolu 77(2), il-punt (a) tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C9‑0392/2023),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-Artikolu 59 tar-Regoli ta’ Proċedura tiegħu,
–	wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern (A9‑0000/2024),
1.	Jadotta l-pożizzjoni fl-ewwel qari li tidher hawn taħt;
2.	Jitlob lill-Kummissjoni terġa’ tirreferi l-kwistjoni lill-Parlament jekk tibdel il-proposta tagħha, temendaha b’mod sustanzjali jew ikollha l-ħsieb li temendaha b’mod sustanzjali;
3.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.

<RepeatBlock-Amend><Amend>Emenda		<NumAm>1</NumAm>
<DocAmend>Proposta għal regolament</DocAmend>
<Article>Premessa 2</Article>
	

	Test propost mill-Kummissjoni
	Emenda

	(2)	Il-mekkaniżmu għas-sospensjoni temporanja tal-eżenzjoni mill-ħtieġa tal-viża għaċ-ċittadini ta’ pajjiż terz elenkat fl-Anness II tar-Regolament (UE) 2018/1806 (“il-mekkaniżmu ta’ sospensjoni”) jenħtieġ li jissaħħaħ biex l-Unjoni jkollha għad-dispożizzjoni tagħha salvagwardja aktar effiċjenti mmirata lejn il-prevenzjoni ta’ firxa usa’ ta’ riskji ta’ migrazzjoni irregolari, għall-ordni pubbliku u għas-sigurtà li jirriżultaw mill-pajjiżi terzi elenkati f’dak l-Anness II, kif ukoll ta’ abbuż mill-eżenzjoni mill-viża permezz tat-tħaddim ta’ skemi taċ-ċittadinanza b’investiment minn dawk il-pajjiżi terzi.
	(2)	Il-mekkaniżmu għas-sospensjoni temporanja tal-eżenzjoni mill-ħtieġa tal-viża għaċ-ċittadini ta’ pajjiż terz elenkat fl-Anness II tar-Regolament (UE) 2018/1806 (“il-mekkaniżmu ta’ sospensjoni”) jenħtieġ li jissaħħaħ biex l-Unjoni jkollha għad-dispożizzjoni tagħha salvagwardja aktar effiċjenti mmirata lejn il-prevenzjoni ta’ firxa usa’ ta’ riskji ta’ migrazzjoni irregolari, għall-ordni pubbliku u għas-sigurtà li jirriżultaw mill-pajjiżi terzi elenkati f’dak l-Anness II, kif ukoll ta’ abbuż mill-eżenzjoni mill-viża permezz tat-tħaddim ta’ skemi taċ-ċittadinanza b’investiment minn dawk il-pajjiżi terzi, u n-nuqqas ta’ konformità mar-rekwiżiti speċifiċi, b’mod partikolari dawk stabbiliti fir-rigward tar-relazzjonijiet esterni tal-Unjoni mal-pajjiż terz rilevanti, inklużi kunsiderazzjonijiet tad-drittijiet tal-bniedem u l-libertajiet fundamentali.


Or. <Original>{EN}en</Original>
</Amend>
<Amend>Emenda		<NumAm>2</NumAm>
<DocAmend>Proposta għal regolament</DocAmend>
<Article>Premessa 6a (ġdida)</Article>
	

	Test propost mill-Kummissjoni
	Emenda

	
	(6a)	Jenħtieġ li jkun possibbli li jiġi attivat il-mekkaniżmu ta’ sospensjoni f’każijiet relatati mar-relazzjonijiet esterni tal-Unjoni mal-pajjiż terz rilevanti, inkluż, b’mod partikolari, kunsiderazzjonijiet tad-drittijiet tal-bniedem u l-libertajiet fundamentali. Tali kunsiderazzjonijiet jenħtieġ li jinkludu l-ksur ta’ ftehimiet bilaterali jew multilaterali bejn l-Unjoni jew l-Unjoni u l-Istati Membri minn naħa waħda, u l-pajjiż terz rilevanti, min-naħa l-oħra; ksur serju tad-dritt u l-istandards internazzjonali, inkluż id-dritt internazzjonali dwar id-drittijiet tal-bniedem, mill-pajjiż terz rilevanti, inkluż in-nuqqas ta’ konformità mad-deċiżjonijiet u s-sentenzi tal-qrati internazzjonali; atti ostili jew aggressjoni kontra Stat Membru wieħed jew aktar, jew kontra l-Unjoni, mill-pajjiż terz rilevanti; ksur serju tad-drittijiet tal-bniedem, inkluża l-kriminalizzazzjoni tal-abort u tal-persuni LGBTQ+, kif ukoll l-introduzzjoni jew l-użu tal-piena tal-mewt mill-pajjiż terz rilevanti; u n-nuqqas ta’ konformità mas-sanzjonijiet rilevanti tal-Unjoni b’rabta mal-pajjiż terz rilevanti.


Or. <Original>{EN}en</Original>
</Amend>
<Amend>Emenda		<NumAm>3</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 2</Article>
<DocAmend2>Regolament (UE) 2018/1806</DocAmend2>
<Article2>Artikolu 8a – paragrafu 1 – punt d – punt ii</Article2>
	

	Test propost mill-Kummissjoni
	Emenda

	(ii)	theddid ibridu;
	imħassar


Or. <Original>{EN}en</Original>
<TitreJust>Ġustifikazzjoni</TitreJust>
Ir-rapporteur iqis li din il-bażi għandha tkun parti mid-deliberazzjoni tar-raġunijiet skont ir-relazzjonijiet esterni tal-Unjoni mal-pajjiż terz rilevanti kif propost fil-punt (ga).
</Amend>
<Amend>Emenda		<NumAm>4</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 2</Article>
<DocAmend2>Regolament (UE) 2018/1806</DocAmend2>
<Article2>Artikolu 8a – paragrafu 1 – punt ga (ġdid) </Article2>
	

	Test propost mill-Kummissjoni
	Emenda

	
	(ga)	in-nuqqas ta’ konformità mar-rekwiżiti speċifiċi, li huma bbażati fuq l-Artikolu 1, b’mod partikolari r-relazzjonijiet esterni tal-Unjoni mal-pajjiż terz rilevanti, inklużi kunsiderazzjonijiet tad-drittijiet tal-bniedem u l-libertajiet fundamentali, li jirriżultaw minn kwalunkwe waħda minn dawn li ġejjin:

	
	(i)	 ksur ta’ ftehimiet bilaterali u multilaterali bejn l-Unjoni jew l-Unjoni u l-Istati Membri, minn naħa waħda, u pajjiż terz rilevanti, min-naħa l-oħra;

	
	(ii)	 ksur serju tad-dritt u l-istandards internazzjonali, inkluż id-dritt internazzjonali dwar id-drittijiet tal-bniedem, mill-pajjiż terz rilevanti, inkluż in-nuqqas ta’ konformità mad-deċiżjonijiet u s-sentenzi tal-qrati internazzjonali;

	
	(iii)	 atti ostili jew aggressjoni kontra Stat Membru wieħed jew aktar, jew kontra l-Unjoni, mill-pajjiż terz rilevanti;

	
	(iv)	 ksur serju tad-drittijiet tal-bniedem, inkluża l-kriminalizzazzjoni tal-abort u tal-persuni LGBTQ+, kif ukoll l-introduzzjoni jew l-użu tal-piena tal-mewt mill-pajjiż terz rilevanti;

	
	(v)	 u nuqqas ta’ konformità mas-sanzjonijiet rilevanti tal-Unjoni b’rabta mal-pajjiż terz rilevanti;


Or. <Original>{EN}en</Original>
<TitreJust>Ġustifikazzjoni</TitreJust>
L-Artikolu 1 jiddetermina l-bażi għall-eżenzjoni mir-rekwiżiti tal-viża għaċ-ċittadini tal-pajjiżi terzi meta jivvjaġġaw lejn it-territorju tal-Istati Membri, li huma bbażati fuq valutazzjoni ta’ każ b’każ ta’ varjetà ta’ kriterji, u l-Artikolu 8 jipprovdi raġunijiet għas-sospensjoni tal-eżenzjoni msemmija. Minkejja dan, jeżisti distakk bejn il-kundizzjonijiet għall-eżenzjoni tal-viża u r-raġunijiet għas-sospensjoni tagħhom, b’mod partikolari b’rabta mar-relazzjonijiet esterni tal-Unjoni mal-pajjiż terz rilevanti, inkluż, b’mod partikolari, kunsiderazzjonijiet tad-drittijiet tal-bniedem u l-libertajiet fundamentali. Ir-rapporteur jixtieq jagħlaq dan id-distakk billi jestendi r-raġunijiet għas-sospensjoni kif stabbilit fl-Artikolu 8.
</Amend>
<Amend>Emenda		<NumAm>5</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 2</Article>
<DocAmend2>Regolament (UE) 2018/1806</DocAmend2>
<Article2>Artikolu 8c – paragrafu 1 – subparagrafu 2a (ġdid)</Article2>
	

	Test propost mill-Kummissjoni
	Emenda

	
	Il-Kummissjoni għandha timmonitorja l-konformità kontinwa mar-rekwiżiti speċifiċi, li huma bbażati fuq l-Artikolu 1, b’mod partikolari r-relazzjonijiet esterni tal-Unjoni mal-pajjiż terz rilevanti, u, fir-rigward tal-pajjiżi terzi elenkati fl-Anness II u li jibbenefikaw mil-liberalizzazzjoni tal-viża, ir-raġunijiet għas-sospensjoni kif imsemmija fl-Artikolu 8a(1), il-punt (ga).


Or. <Original>{EN}en</Original>
</Amend>
<Amend>Emenda		<NumAm>6</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 2</Article>
<DocAmend2>Regolament (UE) 2018/1806</DocAmend2>
<Article2>Artikolu 8d – paragrafu 1</Article2>
	

	Test propost mill-Kummissjoni
	Emenda

	1.	Il-Kummissjoni għandha tirrapporta lill-Parlament Ewropew u lill-Kunsill dwar il-monitoraġġ imwettaq f’konformità mal-Artikolu 8c(1) fir-rigward tal-pajjiżi terzi li jkunu ġew elenkati fl-Anness II frott il-konklużjoni b’suċċess ta’ djalogu dwar il-liberalizzazzjoni tal-viża li jkun sar bejn l-Unjoni u dak il-pajjiż terz, minn tal-inqas darba fis-sena u għal perjodu ta’ seba’ snin wara d-data tad-dħul fis-seħħ tal-liberalizzazzjoni tal-viża għal dawk il-pajjiżi terzi, u minn dakinhar ’il quddiem kull meta l-Kummissjoni tqis li dan ikun meħtieġ, jew fuq talba mill-Parlament Ewropew jew mill-Kunsill. Ir-rapport għandu jiffoka fuq il-pajjiżi terzi li l-Kummissjoni tqis, abbażi ta’ informazzjoni konkreta u affidabbli, bħala li ma għadhomx jikkonformaw ma’ ċerti rekwiżiti speċifiċi, ibbażati fuq l-Artikolu 1 u li jkunu ntużaw biex jivvalutaw l-adegwatezza tal-għoti tal-liberalizzazzjoni tal-viża.
	1.	Il-Kummissjoni għandha fuq bażi annwali tirrapporta lill-Parlament Ewropew u lill-Kunsill dwar il-monitoraġġ imwettaq skont l-Artikolu 8c(1), u b’mod partikolari kull meta l-Kummissjoni tqis li dan ikun meħtieġ, jew fuq talba mill-Parlament Ewropew jew mill-Kunsill. Ir-rapport għandu jiffoka fuq il-pajjiżi terzi li l-Kummissjoni tqis, abbażi ta’ informazzjoni konkreta u affidabbli, bħala li ma għadhomx jikkonformaw ma’ ċerti rekwiżiti speċifiċi, ibbażati fuq l-Artikolu 1 u li jkunu ntużaw biex jivvalutaw l-adegwatezza tal-għoti tal-liberalizzazzjoni tal-viża.


Or. <Original>{EN}en</Original>
</Amend></RepeatBlock-Amend>

[bookmark: _Toc159250668][bookmark: _Toc159507198]NOTA SPJEGATTIVA
1. Sfond 

Wieħed mill-pilastri bażiċi tal-politika tal-viża tal-UE huwa r-Regolament (UE) 2018/1806 tal-Parlament Ewropew u tal-Kunsill li jelenka l-pajjiżi terzi li ċ-ċittadini tagħhom jenħtieġ li jkollhom viża fil-pussess tagħhom meta jaqsmu l-fruntieri esterni tal-Istati Membri u dawk li ċ-ċittadini tagħhom huma eżenti minn dak ir-rekwiżit għal soġġorni ta’ mhux aktar minn 90 jum fi kwalunkwe perjodu ta’ 180 jum.

Dan jiddetermina l-prinċipji bażiċi għalfejn l-għoti tal-viża jiġi liberalizzat, jistabbilixxi listi tal-pajjiżi terzi, hekk imsejħa pożittivi jew li jiġu eżentati mill-viża, u dawk “negattivi” jew li jeħtieġu l-viża, u jipprovdi salvagwardji meta r-reġim ta’ vjaġġar mingħajr viża jista’ jiġi sospiż permezz ta’ żewġ mekkaniżmi bażiċi, b’mod partikolari l-mekkaniżmu ta’ reċiproċità u l-mekkaniżmu ta’ sospensjoni, kif ukoll il-proċeduri biex jiġu skattati.

Wara s-sejħiet miż-żewġ koleġiżlaturi dwar il-ħtieġa li jiġi rivedut il-mekkaniżmu ta’ sospensjoni sabiex ikun hemm aktar adattament għall-isfidi emerġenti, f’Ottubru 2023 il-Kummissjoni Ewropea ppreżentat proposta mmirata għar-reviżjoni tal-mekkaniżmu ta’ sospensjoni bl-għan li ssaħħaħ u ttejjeb diversi elementi tiegħu. Ir-reviżjoni proposta tikkonċerna r-reviżjoni tal-Artikolu 8 u tinkludi diversi emendi sostantivi relatati mar-raġunijiet possibbli għas-sospensjoni, kif ukoll mal-proċeduri. 

Dan il-mekkaniżmu ta’ sospensjoni ġie introdott għall-ewwel darba fl-2013[footnoteRef:1] bl-iskop prinċipali li jippermetti sospensjoni temporanja tal-eżenzjoni mill-viża f’każ ta’ żieda f’daqqa u sostanzjali fil-migrazzjoni irregolari. Il-mekkaniżmu ġie sussegwentement rivedut fl-2017[footnoteRef:2] billi sar iktar faċli għall-Istati Membri li jinnotifikaw iċ-ċirkostanzi li jwasslu għal sospensjoni possibbli u billi ppermetta lill-Kummissjoni tiskatta l-mekkaniżmu fuq inizjattiva tagħha stess. [1: 	Ir-Regolament (UE) Nru 1289/2013 tal-Parlament Ewropew u tal-Kunsill tal-11 ta’ Diċembru 2013 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom jeħtiġilhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dak ir-rekwiżit, ĠU L 347, 20.12.2013, p. 74–80.]  [2: 	Ir-Regolament (UE) 2017/371 tal-Parlament Ewropew u tal-Kunsill tal-1 ta’ Marzu 2017 li jemenda r-Regolament tal-Kunsill (KE) 539/2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (reviżjoni tal-mekkaniżmu ta’ sospensjoni), ĠU L 61, 8.3.2017, p. 1–6.] 


2. L-emendi proposti għall-mekkaniżmu ta’ sospensjoni

Fl-aħħar proposta tagħha, il-Kummissjoni tagħmel diversi bidliet fil-mekkaniżmu attwali. Qed tiġi proposta raġuni ġdida ta’ sospensjoni relatata ma’ theddid ibridu bħal sitwazzjonijiet ta’ strumentalizzazzjoni sponsorjata mill-istat tal-migranti li għandhom l-għan li jiddestabbilizzaw jew jimminaw is-soċjetà u l-istituzzjonijiet ewlenin, kif ukoll raġunijiet ġodda li jindirizzaw speċifikament l-iskemi ta’ ċittadinanza b’investiment, li bħalissa huma operati minn għadd ta’ pajjiżi terzi eżentati mill-viża. 

Raġuni ġdida ta’ sospensjoni hija miżjuda wkoll biex tkopri l-każijiet fejn in-nuqqas ta’ allinjament tal-politika dwar il-viżi ta’ pajjiż terz elenkat fl-Anness II mal-politika tal-Unjoni dwar il-viżi, jista’ jwassal għal sitwazzjonijiet li fihom ċittadini ta’ pajjiż terz, minbarra ċ-ċittadini ta’ dak il-pajjiż terz, jaslu legalment fit-territorju ta’ dak il-pajjiż terz u mbagħad jidħlu b’mod irregolari fit-territorju tal-Istati Membri. 

F’din il-proposta hemm il-possibbiltà ġdida, li l-Kummissjoni tikkunsidra limiti differenti meta tiddeċiedi jekk tissospendix eżenzjoni mill-viża f’każijiet ta’ żieda sostanzjali fil-migrazzjoni irregolari, applikazzjonijiet għall-ażil bla bażi jew reati kriminali serji marbuta maċ-ċittadini ta’ dak il-pajjiż terz, wara valutazzjoni ta’ każ b’każ. 

[bookmark: _Hlk139556772]Il-proposta tagħmel ukoll bidliet għall-proċedura u għall-kundizzjonijiet tan-notifika ta’ Stat Membru lill-Kummissjoni meta dan ikun ikkonfrontat b’ċirkostanza waħda jew aktar li jwasslu għal raġuni għas-sospensjoni, u l-proċedura għall-eżami mill-Kummissjoni ta’ tali notifika. Timmodifika wkoll il-perjodu ta’ referenza għall-identifikazzjoni tal-eżistenza taċ-ċirkostanzi li jistgħu jwasslu għas-sospensjoni. 

Il-Kummissjoni se jkollha wkoll l-obbligu li twettaq monitoraġġ fuq bażi regolari tal-eżistenza tar-raġunijiet għas-sospensjoni fir-rigward tal-pajjiżi terzi kollha elenkati fl-Anness II, u l-proċedura biex tiskatta l-mekkaniżmu ta’ sospensjoni abbażi tal-analiżi tal-Kummissjoni stess tal-eżistenza ta’ tali raġunijiet. 

Din il-proċedura hija emendata ulterjorament billi tiżdied id-durata tas-sospensjoni temporanja tal-eżenzjoni mill-viża minn disa’ xhur għal 12-il xahar (għall-ewwel fażi) u minn 18-il xahar għal 24 xahar (għat-tieni fażi), kif ukoll billi tintroduċi proċedura ta’ urġenza ġdida meta s-sitwazzjoni tkun teħtieġ azzjoni immedjata mill-Kummissjoni.

3. Il-pożizzjoni tar-rapporteur

Minħabba l-espansjoni tal-ivvjaġġar mingħajr viża lejn diversi pajjiżi terzi ġodda f’dawn l-aħħar snin, kif ukoll sfidi u kriżijiet emerġenti ġodda li qed jitfaċċaw madwar id-dinja, ir-rapporteur iqis li l-Unjoni Ewropea teħtieġ għodod effettivi u suffiċjenti biex twieġeb għal dawn l-isfidi, inkluż fil-qasam tal-politika dwar il-viżi.  

Għalhekk, f’dak ir-rigward ir-rapporteur jappoġġja fil-biċċa l-kbira l-għan tal-Kummissjoni u l-ħtieġa li jissaħħaħ u jittejjeb il-mekkaniżmu ta’ sospensjoni tal-viża. Jenħieġ li jiġi nnotat li sa mill-introduzzjoni tal-mekkaniżmu ta’ sospensjoni fl-2013, dan ġie skattat darba biss. Jiġifieri fil-każ ta’ Vanuatu minħabba t-tħassib tal-UE dwar l-operat tiegħu ta’ skemi ta’ ċittadinanza b’investiment, li għalihom ġiet adottata sospensjoni parzjali mill-Kunsill f’Marzu 2022, wara sospensjoni sħiħa f’Ottubru tal-2022, li għadha fis-seħħ. 

Minħabba d-dinja li dejjem qed tinbidel u l-evoluzzjoni tal-politiki tal-UE kif ukoll ir-reġim ta’ vvjaġġar mingħajr viża, ir-rapporteur jemmen li r-reviżjoni tal-mekkaniżmu ta’ sospensjoni għandha tħares lejn il-politika tal-UE dwar il-viżi b’mod olistiku filwaqt li tqis l-aspetti kollha.  

Ir-rapporteur għalhekk jemmen li hemm distakk inerenti bejn il-kundizzjonijiet għall-eżenzjoni mir-rekwiżiti tal-viża tal-UE, li huma bbażati fuq valutazzjoni ta’ każ b’każ ta’ varjetà ta’ kriterji, u r-raġunijiet li jippermettu s-sospensjoni mill-eżenzjoni msemmija. Ir-rapporteur iqis ukoll li teżisti diskrepanza b’mod partikolari fir-rigward tar-relazzjonijiet esterni tal-Unjoni mal-pajjiżi terzi rilevanti, inklużi kunsiderazzjonijiet tad-drittijiet tal-bniedem u l-libertajiet fundamentali. 

F’dan ir-rigward, ir-rapporteur huwa tal-opinjoni li r-raġunijiet għas-sospensjoni tar-reġim tal-ivvjaġġar mingħajr viża ma’ pajjiż terz irid jinkludi kunsiderazzjonijiet relatati mar-relazzjonijiet esterni tal-Unjoni jew f’ċerti każijiet tal-Istati Membri mal-pajjiż terz rilevanti. 

Dawk ir-raġunijiet għas-sospensjoni jenħtieġ li jinkludu, fost oħrajn: a) ksur jew sospensjoni ta’ ftehimiet bilaterali u multilaterali bejn l-Unjoni Ewropea jew l-Unjoni Ewropea u l-Istati Membri tagħha, minn naħa waħda, u pajjiżi terzi rilevanti min-naħa l-oħra; b) ksur serju tad-dritt u l-istandards internazzjonali, inkluż id-dritt umanitarju internazzjonali, mill-pajjiż terz rilevanti, inkluż in-nuqqas ta’ konformità mad-deċiżjonijiet u s-sentenzi tal-qrati internazzjonali; c) atti ostili jew aggressjoni kontra Stat Membru wieħed jew aktar jew kontra l-Unjoni mill-pajjiż terz rilevanti; d) ksur serju tad-drittijiet tal-bniedem, inkluża l-kriminalizzazzjoni tal-abort, tal-persuni LGBTQ+, kif ukoll l-introduzzjoni jew l-użu tal-piena tal-mewt mill-pajjiż terz rilevanti; u e) in-nuqqas ta’ konformità mas-sanzjonijiet rilevanti tal-UE. 

Ir-rapporteur jemmen ukoll li hija meħtieġa evalwazzjoni regolari biex ikomplu jiġu ssodisfati r-raġunijiet bażiċi għal pajjiżi terzi li jibbenefikaw mil-liberalizzazzjoni tal-viża li ma kinitx riżultat tal-konklużjoni b’suċċess ta’ djalogu dwar il-liberalizzazzjoni tal-viża. F’dan ir-rigward, ir-rapporteur jappoġġja l-proposta tal-Kummissjoni fir-rigward tal-monitoraġġ tar-raġunijiet eżistenti għas-sospensjoni tar-reġim għall-pajjiżi terzi kollha, iżda l-kunsiderazzjonijiet tagħhom trid bla dubju tinkludi kunsiderazzjonijiet relatati mar-relazzjonijiet esterni tal-Unjoni jew f’ċerti każijiet tal-Istati Membri mal-pajjiż terz rilevanti.

Peress li l-leġiżlatura parlamentari attwali malajr waslet fi tmiemha, ir-rapporteur jixtieq jipproċedi malajr bl-adozzjoni tal-mandat ta’ negozjar tal-Parlament Ewropew sabiex jiġi żgurat test progressiv li għandu jiġi rifless ukoll fil-politika tal-UE dwar il-viżi minn issa ’l quddiem.

